**Az otthonba való elhelyezés feltételei**

A Gerontológia Központ Szabadka bármely otthonába való elhelyezés megvalósításához szükséges jelentkezni a szociális munkaközpontban, abban a községben, amelyben a személynek bejelentett tartókodási és lakóhelye van. Szabadka lakosai a szabadkai városi szociális munkaközpontban, amely Aleksa Santić utca 27 alatt található. Az otthonba való elhelyezés jogának megvalósítását a polgárok kezdeményezhetik személyesen, családtagjuk, törvényes képviselőjük, valamint hivatásbeli kötelességből harmadik személy is. A szociális munkaközpont szakdolgozói a szükséges dokumentáció áttekintése, egészségügyi állapot felmérése után a szakvéleménnyel összegzik a kérvényt, megállapítják az otthonban való elhelyezés fizetésének a módját és továbbítják a Gerontológiai Központnak.

A felvétellel, kategorizációval és rekategorizációval foglalkozó bizottság elbirálja a kérelmet és eldönti, hogy melyik otthonban tudja a személy számára a legmegfelelőbb védelmet, ellátást biztositani. Kizárólag az egészségügyi állapottól és a megmaradt szellemi és testi képességek szintjétől függ, hogy a három otthon közül melyikbe kerül elhelyezésre a személy.

AZ ELHELYEZÉS FELTÉTELE

(Szükséges dokumentáció)

1. Kérelem az elhelyezésre (1)
2. Születési anyakönyvi kivonat (2)
3. Ingatlanvagyonról szóló igazolás (2)
4. Nyugdíjcsekk (3)
5. Személyi igazolvány fénymásolata (2)
6. Egészségügyi könyvecske fénymásolata (2)
7. A kérelemhez célszerű csatolni kell egy korábbi orvosi esetleírást, dokumentációt (zárójelentés, kórrajzkivonat, szakorvosi esetleírás…), ajánlással az otthonban való elhelyezés szükségességéről.

Tüdő lelet

Széklettenyésztési vizsgálat eredménye

Székletvizsgálat eredménye kórokozó hordozásra

SZABADKAI VÁROSI SZOCIÁLIS MUNKAKÖZPONT

Aleksa Šantić utca 27

Tel: 548-220